MŰANYAG KERETES SZÚNYOGHÁLÓ SZERELÉSI ÚTMUTATÓ
🎥 Inkább videón néznéd meg?   https://www.youtube.com/watch?v=1Egyr24i5YQ

( Ez az útmutató a Tapétakarnis fix méretű műanyag keretes szúnyogháló szettjeinek összeszereléséhez és felszereléséhez készült. )
1. A megfelelő méret kiválasztása
A fix méretű szúnyogháló szettek több méretben kaphatók. Mindig nagyobb méretet válassz, mint az ablakod.
Mérd meg az ablaknyílást:
gumitömítéstől gumitömítésig szélességben,
gumitömítéstől gumitömítésig magasságban.
Ezután válassz olyan szúnyogháló szettet, amelyből ezek a méretek még levághatók.
Példa:
Ha a mért méret 83 × 117 cm, akkor a 100 × 120 cm-es szett megfelelő választás.

2. A profilok méretre vágása
A műanyag sarokelemek adják meg a keret végleges méretét, ezért a profilokat rövidebbre kell vágni.
A mért szélességből és magasságból 1,5-1,5 cm-t kell levonni.
Példa:
[bookmark: _Hlk236059904]mért szélesség: 83 cm →  a profilokat ekkorára vágd: 81,5 cm
mért magasság: 117 cm → a profilokat ekkorára vágd: 115,5 cm

3. A keret összeállítása
Illeszd össze a méretre vágott műanyag profilokat a műanyag sarokelemek segítségével.
Terítsd rá a hálót úgy, hogy minden oldalon túllógjon.
A mellékelt gumit a géderbehúzóval vagy tompa csavarhúzóval nyomd a profil nútjába. A munkát valamelyik saroknál kezdd.
Ha szükséges, közben finoman húzd feszesre a hálót.
Miután a gumigéder teljesen körben a helyére került, a keret mellett futó felesleges hálót óvatosan vágd le egy éles sniccerrel.
4. A szúnyogháló felhelyezése klipszekkel
A kész szúnyogháló keretet kissé megdöntve emeld ki az ablaknyíláson, majd helyezd az ablaktok külső oldalára.
Fogj egy klipszet, akaszd a szúnyogháló felső keretének közepére, majd rögzítsd az ablakkeret felső részéhez. A szúnyoghálókeretet eközben folyamatosan tartsd a helyén.
Ezután fogj egy második klipszet, ugyanígy rögzítsd ablakkeret alsó részéhez is. A felső és alsó klipsz rögzítése közben a keretet végig tartsd kézzel, mert a klipszek ilyenkor még kiugorhatnak a helyükről.
Miután a felső és alsó klipsz már stabilan rögzíti a keretet, helyezd fel a maradék klipszeket is.
Ellenőrizd, hogy mindegyik megfelelően a helyére került-e, és a szúnyogháló kerete minden oldalon egyenletesen felfekszik az ablaktokra.
A klipszes rögzítés előnye, hogy a szúnyogháló teljes egészében belülről felszerelhető, így a szereléshez nem kell kimenned az ablakon kívülre.
Ha szeretnéd, a szúnyogháló keretét csavarokkal is rögzítheted az ablaktokra. Ebben az esetben azonban a szerelést kívülről kell elvégezni.

Hasznos tanácsok

✔ A szerelést sík, tiszta felületen végezd.
✔ A hálót ne feszítsd túl, de ne maradjon hullámos.
✔ A felesleges hálót csak akkor vágd le, amikor a gumigéder már teljesen a helyére került.
✔ Mielőtt felhelyezed a szúnyoghálót, ellenőrizd, hogy minden sarokelem megfelelően illeszkedik.

Ha szivesebben szerelsz videds Gtmutaté alapjan,
olvasd be a QR-kédot, vagy latogass el a vided oldalara,

ahol épésrél Iépésre bemutatjuk a teljes szerelést.




